Märt Tammearu

Märt Tammearu (sündinud 17. märtsil 2001) on eesti võrkpallur. 

Ta on kuulunud Eesti võrkpallikoondisse alates 2019. aastast. Hooajast 2023/24 mängib ta Prantsusmaa tippklubis Tours VB.

Sportlaskarjäär

Noorteklassid
2015. aastal osales Märt Eesti noormeestekoondisega (sündinud 1999 ja hiljem) Ida-Euroopa Võrkpalli Assotsiatsiooni (EEVZA) U17 meistrivõistlustel, kus teeniti kolmas koht.

2016.–2020. aastal kuulus Märt Eesti noormeeste koondisse (sündinud 2001. aastal ja hiljem), kelle vanemtreeneriteks olid Toomas Jasmin ja Raigo Tatrik. 2016. aastal osaleti Ida-Euroopa Võrkpalli Assotsiatsiooni (EEVZA) U17 meistrivõistlustel, kus saadi nelja võidu ja ühe kaotusega teine koht. 2017. aastal toodi U17 koondisega Eestile ajaloo esimene EEVZA meistritiitel; Märt oli turniiri resultatiivseim mängija. 2018. aastal saavutati EEVZA U17 meistrivõistlustel Tallinnas teine koht. Koondis osales omavanuste EM-valikturniiridel, kuid finaalturniirile ei pääsetud.

2016. aastal osales Märt vennast paarilise Siim Tammearuga Tšehhis U18 rannavõrkpalli Euroopa meistrivõistlustel, kus pääseti alagrupist play-off ringi. Samal suvel osaleti ka Leedus Ida-Euroopa Võrkpalli Assotsiatsioon (EEVZA) U18 rannavõrkpalli meistrivõistlustel, kus samuti jõuti play-off ringi.

2017. aastal mängis ta koos Rasmus Meiusega rannavõrkpalli etappe, püüdes pääset 2018. aasta noorte olümpiamängudele. Sellega seoses võideti Pärnus kontinentaalkarikasarja etapil teine koht. Koos osaleti ka U18 Euroopa meistrivõistlustel, kus saavutati viies koht. 2018. aasta suvel osaleti koos Austrias Kontinentide karikaturniiril, kus alagrupist edasi ei pääsetud ning ei saadud ka pääset 2018. aasta noorte olümpiamängudele.

2018. aastal alustas Märt mängimist Timo Lõhmusega. Ukrainas toimunud Ida-Euroopa Võrkpalliassotsiatsiooni (EEVZA) U18 meistrivõistlustel saavutati teine koht. Samal aastal osaleti ka U22 Euroopa meistrivõistlustel Lätis, kus alagrupist edasi ei pääsetud. U18 rannavõrkpalli Euroopa meistrivõistlustel Venemaal saadi alagrupist edasi, kuid kaotati play-off ringis ning jäädi jagama 17.-24. kohta. U18 Euroopa meistrivõistlustel Tšehhis jõuti veerandfinaali. 2019. aastal osaleti koos rannavõrkpalli U20 EM-il Rootsis, kus jõuti 16 parema sekka. Samal aastal osaleti ka MK-etapil Jurmalas, kus jõuti esmakordselt põhiturniirile; edasises faasis võite kirja ei saadud.

Eesti võrkpallikoondis
2019. aastal kutsuti Tammearu esimest korda Eesti võrkpallikoondise juurde. Debüütmäng oli tal sama aasta mais kontrollkohtumises Slovakkia võrkpallikoondise vastu, mis võideti 4:0. Euroopa meistrivõistluste finaalturniiril on ta esindanud Eestit kahel korral (2021 ja 2023). Esimesel (2021) turniiril sai ta esimeses mängus randmepõrutuse ning edasisel turniiril enam täies jõus mängida ei saanud. Euroopa Liigas on ta kuulunud koondisse neljal turniiril (2019, 2021, 2022 ja 2023).

Klubivõrkpall
Oma esimese hooaja (2016/17) Eesti meistriliiga tasemel tegi Märt kõigest 15-aastaselt Pärnu võrkpalliklubi ridades. Sel hooajal võideti Eesti karikavõistlused, saadi teine koht Credit24 Meistriliigas ja oldi kolmandad Eesti meistrivõistlustel. Märt põhimeeste hulka ei kuulunud. Ta jätkas klubis ka järgneval hooajal, kui Credit24 Meistriliigas saadi taas teine ja Eesti meistrivõistlustel kolmas koht; CEV Challenge Cupil jõuti 1/8 finaali. Märt sai oma võimaluse vahetusest Balti liiga final-fouris, näitas head mängu ning premeeriti Balti liiga unistuste meeskonna ühe nurgaründajana.

Uueks hooajaks (2018/19) vahetas Märt Eesti siseselt klubi ning liitus meistriliiga klubiga Bigbank Tartu, kus ta mängis nii nurga- kui diagonaalründaja positsioonil. Võideti Balti liiga ja Eesti meistrivõistlustel saadi teine koht. Hooajal 2019/20 võideti klubiga Eesti karikas; see jäi ka sellel hooajal ainukeseks välja mängitud tiitliks, kuna ülejäänud võistlused peatati kevadel koroonapandeemia tõttu. Kolmandal hooajal (2020/21) saadi Eesti karikavõistlustel teine koht ning tuldi Eesti meistriks. Märt valiti ka Balti liiga veebruari kuu parimaks mängijaks.

Hooajaks 2021/22 sõlmis Märt oma esimese lepingu välisklubiga ning liitus Belgia tippklubiga Roeselare Knack, kus ta mängis kaks hooaega. CEV Meistrite Liigas lõpetati alagrupiturniir kolmandana ning edasi ei pääsetud. Klubi võitis Belgia meistrivõistlused. Märt sai hooaja algusfaasis kõhulihase vigastuse, mille tõttu tekkis paari kuuline mängupaus; tagasi tulles täitis ta rohkem kolmanda nurgaründaja rolli. Teist hooaega (2022/23) alustati Belgia superkarika võiduga, kus Märt oli mängu resultatiivseim mängija. Klubi osales CEV Meistrite Liigas, kus oma alagrupis jäädi kolmandaks ning play-offi ei pääsetud. Edasi jätkati aste madalamas Eurosarjas (CEV Cupis), kus saadi lõpuks teine koht. Võideti Belgia karikas ja meistritiitel. Märt oli hooaja teises pooles umbes kuu ajasel vigastuspausil, kuid ülejäänud hooajal kuulus üldiselt meeskonna põhikoosseisu.

Hooajast 2023/24 liitus ta Prantsusmaa tippklubiga VB Tours. Hooaja alguses võideti Prantsusmaa superkarikas.

Saavutused

Klubivõrkpall
CEV Cup
2022/23  Roeselare Knackiga

Balti liiga
2016/17  Pärnu võrkpalliklubiga
2017/18  Pärnu võrkpalliklubiga
2018/19  Bigbank Tartuga

Riikide meistrivõistlused
2016/17  Eesti meistrivõistlused Pärnu võrkpalliklubiga
2017/18  Eesti meistrivõistlused Pärnu võrkpalliklubiga
2018/19  Eesti meistrivõistlused Bigbank Tartuga
2019/20  Eesti meistrivõistlused Bigbank Tartuga
2020/21  Eesti meistrivõistlused Bigbank Tartuga
2021/22  Belgia meistrivõistlused Roeselare Knackiga
2022/23  Belgia meistrivõistlused Roeselare Knackiga

Riikide karikavõistlused
2016/17  Eesti karikavõistlused Pärnu võrkpalliklubiga
2019/20  Eesti karikavõistlused Bigbank Tartuga
2020/21  Eesti karikavõistlused Bigbank Tartuga
2022/23  Belgia superkarikas Roeselare Knackiga
2022/23  Belgia karikavõistlused Roeselare Knackiga
2023/24  Prantsusmaa superkarikas Tours VB'ga

Koondis
2021  Euroopa Liiga

Rannavõrkpall
2018  EEVZA U18 meistrivõistlused Timo Lõhmusega

Tunnustus
Hooaeg 2015/16 Eesti parim rannavõrkpalli noortepaar noormeestest, koos Siim Tammearuga.
Hooaeg 2016/17 Eesti parim rannavõrkpalli noortepaar noormeestest, koos Rasmus Meiusega.
Hooaeg 2017/18 Eesti parim rannavõrkpalli noortepaar noormeestest, koos Timo Lõhmusega.
Hooaeg 2018/19 Eesti parim noorvõrkpallur noormeestest.
Hooaeg 2019/20 Eesti parim noorvõrkpallur noormeestest.
Hooaeg 2021/22 Eesti parim meesvõrkpallur.

Isiklikku
Märt Tammearu vanem vend on eesti võrkpallur Siim Tammearu.

Viited

Välislingid
Märt Tammearu Mängija profiil CEV kodulehel
Märt Tammearu Nisse Huttunen International Sports Agency
Märt Tammearu Volleybox
Märt Tammearu Eesti Võrkpalli Liit

Eesti võrkpallurid
Sündinud 2001